11. 5. 98 De Europæiske Fællesskabers Tidende L 139/11 RÅDETS BESLUTNING af 1. maj 1998 om ophævelse af afgørelsen om et uforholdsmæssigt stort underskud i Tyskland (98/308/EF) RÅDET FOR DEN EUROPÆISKE UNION HAR — under henvisning til traktaten om oprettelse af Det Europæiske Fællesskab, særlig artikel 104 C, stk. 12, under henvisning til henstilling fra Kommissionen, og ud fra følgende betragtninger: Anden fase i gennemførelsen af Den Økonomiske og Monetære Union begyndte den 1. januar 1994; ifølge traktatens artikel 109 E, stk. 4, skal medlemsstaterne i denne anden fase bestræbe sig på at undgå uforholdsmæs- sigt store offentlige underskud; der findes en procedure i forbindelse med uforholdsmæs- sigt store underskud, hvorefter der træffes en afgørelse om, at der foreligger et uforholdsmæssigt stort underskud, og hvorefter denne afgørelse ophæves, når det uforholds- mæssigt store underskud er blevet korrigeret; i anden fase bestemmes proceduren i forbindelse med uforholdsmæs- sigt store underskud af traktatens artikel 104 C, undtagen stk. 1, 9 og 11; protokollen om proceduren i forbindelse med uforholdsmæssigt store underskud, der er knyttet som bilag til traktaten, indeholder de nærmere bestem- melser om gennemførelsen af proceduren i forbindelse med uforholdsmæssigt store underskud; forordning (EF) nr. 3605/93 (!) indeholder detaljerede regler og definiti- oner med henblik på anvendelsen af nævnte protokol; på grundlag af en henstilling fra Kommissionen fastslog Rådet den 27. juni 1996 i overensstemmelse med trakta- tens artikel 104 C, stk. 6, at der forelå et uforholdsmæssigt stort underskud i Tyskland (); i overensstemmelse med artikel 104 C, stk. 7, rettede Rådet en henstilling til Tysk- land med henblik på at bringe denne situation med et uforholdsmæssigt stort underskud til ophør (; i henhold til traktatens artikel 104 C, stk. 12, ophæver Rådet sin afgørelse om et uforholdsmæssigt stort under- skud, i det omfang det uforholdsmæssigt store underskud i den pågældende medlemsstat efter Rådets opfattelse er blevet korrigeret; når Rådet ophæver afgørelsen, sker det på grundlag af en henstilling fra Kommissionen; på grundlag af de data, der er tilvejebragt af Kommissionen efter indberetning fra () EFT L 332 af 31. 12. 1993, s. 7. (?) EFT L 172 af 11. 7. 1996, s. 26. () Rådets henstillinger af 16. september 1996 og 15. september 1997. Tyskland inden den 1. marts 1998 i overensstemmelse med forordning (EF) nr. 3605/93, kan der drages følgende konklusioner: Det offentlige underskud i Tyskland voksede i 1995 og 1996, hvor det nåede op på 3,4 % af BNP. Underskuddet blev reduceret i 1997 til 2,7 %o af BNP, hvilket er under traktatens referenceværdi, og der forventes et yderligere fald til 2,5 % af BNP i 1998. Ifølge Tysklands konver- gensprogram fra 1997 skulle det offentlige underskud falde yderligere til 1,5 % af BNP i 2000. Den offentlige gældskvote fortsatte med at stige indtil 1997, hvor den androg 61,3 % af BNP; gældskvoten steg til lige over referenceværdien på 60 % af BNP i 1996 efter at være steget brat i 1995. I 1998 forventes gælds- kvoten at falde, og ifølge Tysklands konvergensprogram skulle den fortsat falde i de kommende år. De exceptionelle omstændigheder i forbindelse med den tyske genforening er fortsat meget byrdefulde for det tyske budget. Tysklands offentlige gæld omfatter desuden genforeningsrelateret gæld svarende til omkring 10 % af BNP. Underskuddet lå under traktatens referenceværdi i 1997 og forventes at forblive under denne værdi i 1998 og at falde yderligere på mellemlang sigt. Gældskvoten lå en anelse over traktatens referenceværdi i 1997, men den forventes at begynde at falde i 1998 for snart at vende tilbage til et niveau, der ligger under traktatens reference- værdi — VEDTAGET FØLGENDE BESLUTNING: Artikel 1 Det følger af en samlet vurdering, at det uforholdsmæssigt store underskud i Tyskland er blevet korrigeret. Artikel 2 Rådets afgørelse af 27. juni 1996 om et uforholdsmæssigt stort underskud i Tyskland ophæves.